હવે કેક બનાવવા માટે જે વાસણનો ઉપયોગ કરવાના હો તેમાં થોડું ઘી ચોપડીને લોટ છાંટીને ફેલાવી લો. અને વધેલો લોટ ખંખેરી નાખો. હવે એ વાસણમાં તૈયાર કરેલું બેટર પાથરી દો. થોડું ઠપકારીને સમતલ કરી લો. ગરમ થયેલા ઑવનમાં આ વાસણ કન્વેક્શન મોડમાં ૩૦ મિનિટ સુધી મૂકો. ૩૦ મિનિટ પૂરી થયા બાદ કેકમાં ઊંડે સુધી પાતળું ચપ્પુ નાખીને તે બરાબર ચડી ગઈ છે કે નહીં તે ચેક કરો. જો બરાબર ચડી ગઈ હશે તો ચપ્પુ બહાર કાઢતા તે એકદમ ચોખ્ખું રહેશે.